

**"Аренда туралы" Қазақ КСР заңының күшi жойылды деп тану туралы**

Қазақстан Республикасының Заңы. 1993 жылғы 12 сәуiр

      Қазақстан Республикасының Жоғарғы Кеңесi қаулы етедi:

      1. "Аренда туралы" Қазақ КСР Заңының (Қазақ КСР Жоғарғы Кеңесiнiң Жаршысы, 1990 ж., N 10, 87-құжат) күшi жойылды деп танылсын.

      2. Былай белгiленсiн:

      - осы Заң күшiне енгiзiлгенге дейiн туған арендалық қатынастар арендалық шарттардың мерзiмi бiткенге дейiн сақталады және қолданылып жүрген заңдарда белгiленген тәртiппен тек сот шешiмi негiзiнде бұзылуы мүмкiн;

      - осы Заң күшiне енгiзiлгенге дейiн құрылған арендалық кәсiпорындар 1993 жылғы 31 желтоқсанға дейiн қызметкерлердiң кәсiпорынның ортақ меншiгiндегi үлесiн даралап, шаруашылық серiктестiктерi немесе акционерлiк қоғамдар болып қайта құрылуға тиiс.

      3. Осы Заң жарияланған күнiнен бастап күшiне енгiзiлсiн.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК